BGRIM แจง “กลุ่มนายฮาราลด์ ลิงค์” ขายบิ๊กล็อต 106.25 ล้านหุ้น ยันไม่กระทบโครงสร้างธุรกิจ
BGRIM แจง "กลุ่มนายฮาราลด์ ลิงค์" ขายบิ๊กล็อต 106.25 ล้านหุ้น ยันไม่กระทบโครงสร้างธุรกิจ
28 พ.ย. 2560

บริษัท บี.กริม เพาเวอร์ จำกัด (มหาชน) หรือ BGRIM แจ้งว่า เมื่อวันที่ 27 พ.ย.60 นายฮาราลด์ ลิงค์ ซึ่งเป็นผู้ถือหุ้นรายใหญ่และดำรงตำแหน่งประธานกรรมการของบริษัทฯ อยู่ในระหว่างการทำธุรกรรมการขายหุ้นสามัญจำนวน 106,250,000 หุ้น คิดเป็นร้อยละ 4.08 ของทุนจดทะเบียนชำระแล้วของ บริษัทฯในราคา 25.00 บาทต่อหุ้น (“ธุรกรรมการขายหุ้น”)โดยมีรายละเอียดดังนี้
1.การขายหุ้นสามัญจำนวน 100,000,000 หุ้น คิดเป็นร้อยละ 3.84 ของทุนจดทะเบียนชำระแล้วของ บริษัทฯ ให้แก่ผู้ลงทุนในประเทศและต่างประเทศ ซึ่งเป็นการขายให้แก่ผู้ลงทุนในวงจำกัดแบบข้ามคืน (Overnight Affiliated Secondary Block Trade) ผ่านตลาดหลักทรัพย์แห่งประเทศไทย โดย นายฮาราลด์ ลิงค์ได้ดำเนินการขายหุ้นสามัญดังกล่าวเรียบร้อยแล้วในวันที่ 27 พฤศจิกายน 2560
2.การขายหุ้นสามัญจำนวน 6,252,000 หุ้น ซึ่งคิดเป็นร้อยละ 0.24 ของทุนจดทะเบียนชำระแล้วของ บริษัทฯ ให้แก่ นางปรียนาถ สุนทรวาทะ ประธานเจ้าหน้าที่บริหาร และกรรมการของบริษัทฯ ในธุรกรรม ที่แยกกัน โดยเป็นธุรกรรมประเภท Big Lot ผ่านตลาดหลักทรัพย์แห่งประเทศไทย ซึ่งจะเกิดขึ้นในวันที่ 28 พฤศจิกายน 2560
ทั้งนี้ภายหลังจากธุรกรรมการขายหุ้นดังกล่าวเสร็จสมบูรณ์ กลุ่มนายฮาราลด์ ลิงค์ (ซึ่งประกอบไปด้วย 1. นาย ฮาราลด์ ลิงค์2. บริษัท บี.กริม เพาเวอร์ (สิงคโปร์) พีทีอี. แอลทีดี. 3. บริษัท บี.กริม จอยน์ เว็นเจอร์ โฮลดิ้ง จำกัด และ 4. นางสาวคาโรลีน โมนิค มารี ครีสตีน ลิงค์) ยังคงเป็นผู้ถือหุ้นรายใหญ่และผู้มีอำนาจควบคุมของบริษัทฯต่อไป และธุรกรรมดังกล่าวไม่มีผลกระทบต่อโครงสร้างการจัดการและนโยบายการดำเนินธุรกิจของบริษัทฯ แต่อย่างใดและจะทำให้สัดส่วนการถือหุ้นของกลุ่มนายฮาราลด์ ลิงค์ ซึ่งเป็นผู้ถือหุ้นรายใหญ่เปลี่ยนแปลงไปดังนี้

ด้านราคาหุ้น BGRIM ณ เวลา 10.28 น. อยู่ที่ระดับ 25.75 บาท บวก 0.25 บาท หรือ 0.98% ด้วยมูลค่าซื้อขาย 317.84 ล้านบาท